|  |
| --- |
| ethnosimo-aade-gr |

 Αθήνα, 2 Ιουνίου 2023

**ΔΕΛΤΙΟ ΤΥΠΟΥ**

**ΑΑΔΕ: Εκλογές 25 Ιουνίου 2023: Εξυπηρέτηση υποψηφίων βουλευτών και συνδυασμών**

Η Ανεξάρτητη Αρχή Δημοσίων Εσόδων, για τη διευκόλυνση των συνδυασμών και των υποψηφίων βουλευτών, παρέχει τη δυνατότητα εξυπηρέτησής τους, με την ψηφιακή υποβολή των αιτημάτων τους για χορήγηση ΑΦΜ και διόρθωση στοιχείων μητρώου αντίστοιχα.

Συγκεκριμένα, για τη διεκπεραίωση των αιτημάτων χορήγησης ΑΦΜ σε συνδυασμούς και διόρθωσης των προσωπικών στοιχείων των υποψηφίων, οι ενδιαφερόμενοι θα απευθύνονται στην υπηρεσία myAADElive στο mail: myaadelive@aade.gr, όπου και θα αποστέλλουν τις δηλώσεις Δ210 ή Δ211.

**Σε περίπτωση που δεν είναι δυνατό να ολοκληρώσουν ψηφιακά το αίτημά τους**, οι ενδιαφερόμενοι μπορούν να καλούν στα τηλέφωνα: 213 161 3187, 231 333 2217, 698 5185 381, 698 5185 209, για να εξυπηρετηθούν με αυτοπρόσωπη παρουσία από την αρμόδια για τη φορολογία τους ΔΟΥ.